Yewina Qesasî pare kerd ke endamanê yewinanê înan Amed, Şirnex, Riha û Îstanbul de seba vîrameyîşê Kasim Engînî tay çalakîyî kerdî.
Eşkerayîye yewine de derheqê çalakîyan de nê çîyî ameyî vatene: ''Endamanê ma 9ê hezîrane de şewe Başakşehîrê Îstanbulî de vera di wesayîtanê lojmananê polîsan pê bombayan çalakîyêka sabotajî kerde. Her di wesayîtî zî wexto ke vêşayene alaw girewt û bi temamî 5 wesayîtî vêşayî. Hûmara merde û birîndaran nêameye eşkerakerdene. 5ê hezîrane de zî qezaya Yenîşehîrî ya Amedî de vera 2 wesayîtanê zirxînan pê bombayanê destan çalakîye ameye kerdene. Eşkera nêbi e çend polîsî merdî yan zî birîndar bîyî. Polîsî çalakîye ra dima remayî û heta şewe taxe binê ablûqa de bîye. 9ê hezîrane de cehdeyê Mişûlî yê taxa Dîcle yê Şirnexî de vera wesayîtêkê zirînî yê polîsan pê molotafan çalakîye ameye kerdene û wesayît vêşa. 8ê hezîrane de qezaya Eyupsultanî de vera tesîsê faşîstan çalakîyêke ameye kerdene û tesîs nêno xebitnayene. 8ê hezîrane de Bogazkoyê Îstanbulî de çewlîkê faşîstanê AKP-MHPyî ame vêşnayene. Yewinanê ma seba cewabdayîşê vêşnayîşê erazîyanê Rojawanî taxa Gerçekî ya qezaya Sêwrege ya Riha de erazîye genimî yê 400 doniman ê AKPyîjan vêşna.
Ma do rêçê Kasim Engînî de şorê û qesasê ci bigêrê, ma serê xeta ey de ser bikewê. Ma sey cinîyan her ca de erdê xo, estbîyayîşê xo, erjanê xo bipawê. Rayberîya cinîyan de metropolanê Kurdîstan û Tirkîya de vera ajanîye, notirîye çalakîyanê qesasî bikerê.''
